Triq Repubblika fil-Belt Valletta imtliet kollha kuluri bil-bnadar tal-Gay Pride. Dan hekk kif fl-erba’ ta’ wara nofsinhar ġiet iċċelebrata Gay Pride fejn numru kbir ta’ nies attendew il-parata organizzata għal din l-okkażżjoni. “I’m not ashamed of what I am, gay or straight” Net News tkellem ma’ wieħed mill-organizzaturi ta’ din il-parata, Russell Sammut, li spjegalna li l-għan ta’ din l-okkażjoni kien biex jiġu mfakkra d-drittijiet ta’ LGBTIQ u biex ifakkru li kulħadd għandu jiġi meqjus indaqs. “Niċċelebraw id-diversità, l-imħabba u l-ħajja” – Russell Sammut Fl-1 ta’ Settembru daħlu fis-seħħ l-emendi f’numru ta’ liġijiet li permezz tagħhom, koppji tal-istess sess setgħu jiżżewġu b’mod ċivili f’Malta. Malta kienet saret il-25 pajjiż fid-dinja, u l-15 fl-Ewropa, li introduċiet din it-tip ta’ liġi. Għal din il-parata attendew il-Kap tal-Oppożizzjoni Simon Busuttil, akkumpanjat minn Kristina. Attendew ukoll David Aguis, Claudette Buttigieg u Karl Gouder. Simon Busuttil bagħat tweet bil-messaġġ ‘Equality for all’.